Tõnis Lukas, endine haridusminister: Õpetajad ei protesteerigi protseduuri vastu. Probleemiks on see, et õpetajakutse muutub ainsaks ametiks, kus kutse omandatakse piiratud ajavahemikuks. Ka advokaatidelt ja arstidelt saab kutset mingitel tingimustel ära võtta, aga automaatselt see ei aegu. Asju on hakatud valesti põhjendama. Vananenud võivad olla näiteks 20 aastat vanad bioloogiateadmised, kuid neid saab täienduskoolitusega parandada. Ülikooli lõpetamisel anti kaks kraadi  bioloogi ning bioloogiaõpetaja oma. Kui bioloogiateadmised ongi ajast maha jäänud, siis tegelikult õpetajakutse ei ole ju vananenud.